plato-philosophy.laches 182
καὶ γὰρ τὸ μὴ ἄλλοθι διατρίβειν , ἐν οἷς δὴ φιλοῦσιν οἱ νέοι τὰς διατριβὰς ποιεῖσθαι ὅταν σχολὴν ἄγωσιν , ἀλλʼ ἐν τούτῳ , εὖ ἔχει , ὅθεν καὶ τὸ σῶμα βέλτιον ἴσχειν ἀνάγκη—οὐδενὸς γὰρ τῶν γυμνασίων φαυλότερον οὐδʼ ἐλάττω πόνον ἔχει—καὶ ἅμα προσήκει μάλιστʼ ἐλευθέρῳ τοῦτό τε τὸ γυμνάσιον καὶ ἡ ἱππική · οὗ γὰρ ἀγῶνος ἀθληταί ἐσμεν καὶ ἐν οἷς ἡμῖν ὁ ἀγὼν πρόκειται , μόνοι οὗτοι γυμνάζονται οἱ ἐν τούτοις τοῖς περὶ τὸν πόλεμον ὀργάνοις γυμναζόμενοι . ἔπειτα ὀνήσει μέν τι τοῦτο τὸ μάθημα καὶ ἐν τῇ μάχῃ αὐτῇ , ὅταν ἐν τάξει δέῃ μάχεσθαι μετὰ πολλῶν ἄλλων · μέγιστον μέντοι αὐτοῦ ὄφελος , ὅταν λυθῶσιν αἱ τάξεις καὶ ἤδη τι δέῃ μόνον πρὸς μόνον ἢ διώκοντα ἀμυνομένῳ τινὶ ἐπιθέσθαι ἢ καὶ ἐν φυγῇ ἐπιτιθεμένου ἄλλου ἀμύνασθαι αὐτόν · οὔτʼ ἂν ὑπό γε ἑνὸς εἷς ὁ τοῦτʼ ἐπιστάμενος οὐδὲν ἂν πάθοι , ἴσως δʼ οὐδὲ ὑπὸ πλειόνων , ἀλλὰ πανταχῇ ἂν ταύτῃ πλεονεκτοῖ . ἔτι δὲ καὶ εἰς ἄλλου καλοῦ μαθήματος ἐπιθυμίαν παρακαλεῖ τὸ τοιοῦτον · πᾶς γὰρ ἂν μαθὼν ἐν ὅπλοις μάχεσθαι ἐπιθυμήσειε καὶ τοῦ ἑξῆς μαθήματος τοῦ περὶ τὰς τάξεις , καὶ ταῦτα λαβὼν καὶ φιλοτιμηθεὶς ἐν αὐτοῖς ἐπὶ πᾶν ἂν τὸ περὶ τὰς στρατηγίας ὁρμήσειε · καὶ ἤδη δῆλον ὅτι τὰ τούτων ἐχόμενα καὶ μαθήματα πάντα καὶ ἐπιτηδεύματα καὶ καλὰ καὶ πολλοῦ ἄξια ἀνδρὶ μαθεῖν τε καὶ ἐπιτηδεῦσαι , ὧν καθηγήσαιτʼ ἂν τοῦτο τὸ μάθημα . προσθήσομεν δʼ αὐτῷ οὐ σμικρὰν προσθήκην , ὅτι πάντα ἄνδρα ἐν πολέμῳ καὶ θαρραλεώτερον καὶ ἀνδρειότερον ἂν ποιήσειεν αὐτὸν αὑτοῦ οὐκ ὀλίγῳ αὕτη ἡ ἐπιστήμη . μὴ ἀτιμάσωμεν δὲ εἰπεῖν , εἰ καί τῳ σμικρότερον δοκεῖ εἶναι , ὅτι καὶ εὐσχημονέστερον ἐνταῦθα οὗ χρὴ τὸν ἄνδρα εὐσχημονέστερον φαίνεσθαι , οὗ ἅμα καὶ δεινότερος τοῖς ἐχθροῖς φανεῖται διὰ τὴν εὐσχημοσύνην . ἐμοὶ μὲν οὖν , ὦ Λυσίμαχε , ὥσπερ λέγω , δοκεῖ τε χρῆναι διδάσκειν τοὺς νεανίσκους ταῦτα καὶ διʼ ἃ δοκεῖ εἴρηκα · Λάχητος δʼ , εἴ τι παρὰ ταῦτα λέγει , κἂν αὐτὸς ἡδέως ἀκούσαιμι . ἀλλʼ ἔστι μέν , ὦ Νικία , χαλεπὸν λέγειν περὶ ὁτουοῦν μαθήματος ὡς οὐ χρὴ μανθάνειν · πάντα γὰρ ἐπίστασθαι ἀγαθὸν δοκεῖ εἶναι . καὶ δὴ καὶ τὸ ὁπλιτικὸν τοῦτο , εἰ μέν ἐστιν μάθημα , ὅπερ φασὶν οἱ διδάσκοντες , καὶ οἷον Νικίας λέγει , χρὴ αὐτὸ μανθάνειν · εἰ δʼ ἔστιν μὲν μὴ μάθημα , ἀλλʼ ἐξαπατῶσιν οἱ ὑπισχνούμενοι , ἢ μάθημα μὲν τυγχάνει ὄν , μὴ μέντοι πάνυ σπουδαῖον , τί καὶ δέοι ἂν αὐτὸ μανθάνειν ;
Lemmas: καί γάρ ὁ μή ἄλλοθι διατρίβω , ἐν ὅς δή φιλέω ὁ νέος ὁ διατριβή ποιέω ὅταν σχολή ἄγω , ἀλλά ἐν οὗτος , εὖ ἔχω , ὅθεν καί ὁ σῶμα ἀγαθός ἴσχω ἀνάγκη—οὐδενὸς γάρ ὁ γυμνάσιον φαῦλος οὐδέ ἐλαχύς πόνος ἔχω ἅμα προσήκω μάλα ἐλεύθερος οὗτος τε ὁ γυμνάσιον καί ὁ ἱππικός · ὅς γάρ ἀγών ἀθλητής εἰμί καί ἐν ὅς ἐγώ ὁ ἀγών πρόκειμαι , μόνος οὗτος γυμνάζω ὁ ἐν οὗτος ὁ περί ὁ πόλεμος ὄργανον γυμνάζω . ἔπειτα ὀνίνημι μέν τις οὗτος ὁ μάθημα καί ἐν ὁ μάχη αὐτός , ὅταν ἐν τάξις δέω μάχομαι μετά πολύς ἄλλος · μέγας μέντοι αὐτός ὄφελος , ὅταν λύω ὁ τάξις καί ἤδη τις δέω μόνος πρός μόνος ἤ διώκω ἀμύνω τις ἐπιτίθημι ἤ καί ἐν φυγή ἐπιτίθημι ἄλλος ἀμύνω αὐτός · οὔτε ἄν ὑπό γε εἷς εἷς ὁ οὗτος ἐπίσταμαι οὐδείς ἄν πάσχω , ἴσως δέ οὐδέ ὑπό πολύς , ἀλλά πανταχῇ ἄν ταύτῃ πλεονεκτέω . ἔτι δέ καί εἰς ἄλλος καλός μάθημα ἐπιθυμία παρακαλέω ὁ τοιοῦτος · πᾶς γάρ ἄν μανθάνω ἐν ὅπλον μάχομαι ἐπιθυμέω καί ὁ ἑξῆς μάθημα ὁ περί ὁ τάξις , καί οὗτος λαμβάνω καί φιλοτιμέομαι ἐν αὐτός ἐπί πᾶς ἄν ὁ περί ὁ στρατηγία ὁρμάω · καί ἤδη δῆλος ὅτι ὁ οὗτος ἔχω καί μάθημα πᾶς καί ἐπιτήδευμα καί καλός καί πολύς ἄξιος ἀνήρ μανθάνω τε καί ἐπιτηδεύω , ὅς καθηγέομαι ἄν οὗτος ὁ μάθημα . προστίθημι δέ αὐτός οὐ μικρός προσθήκη , ὅτι πᾶς ἀνήρ ἐν πόλεμος καί θαρσαλέος καί ἀνδρεῖος ἄν ποιέω αὐτός ἑαυτοῦ οὐ ὀλίγος οὗτος ὁ ἐπιστήμη . μή ἀτιμάζω δέ λέγω , εἰ καί τις μικρός δοκέω εἰμί , ὅτι καί εὐσχήμων ἐνταῦθα ὅς χρή ὁ ἀνήρ εὐσχήμων φαίνω , ὅς ἅμα καί δεινός ὁ ἐχθρός φαίνω διά ὁ εὐσχημοσύνη . ἐγώ μέν οὖν , ὦ Λυσίμαχος , ὥσπερ λέγω , δοκέω τε χρή διδάσκω ὁ νεανίσκος οὗτος καί διά ὅς δοκέω λέγω · Λάχης δέ , εἰ τις παρά οὗτος λέγω , ἄν αὐτός ἡδύς ἀκούω . ἀλλά εἰμί μέν , ὦ Νικίας , χαλεπός λέγω περί ὅστις μάθημα ὡς οὐ χρή μανθάνω · πᾶς γάρ ἐπίσταμαι ἀγαθός δοκέω εἰμί . καί δή καί ὁ ὁπλιτικός οὗτος , εἰ μέν εἰμί μάθημα , ὅς φημί ὁ διδάσκω , καί οἷος Νικίας λέγω , χρή αὐτός μανθάνω · εἰ δέ εἰμί μέν μή μάθημα , ἀλλά ἐξαπατάω ὁ ὑπισχνέομαι , ἤ μάθημα μέν τυγχάνω εἰμί , μή μέντοι πάνυ σπουδαῖος , τίς καί δέω ἄν αὐτός μανθάνω ;